Des que l'Organització Mundial de la Salut va declarar, el passat 11 de març, la situació de pandèmia tant els professionals de la salut com els professionals que presten serveis en l'àmbit dels centres de serveis socials de caràcter residencial de gent gran, discapacitat intel·lectual i física, han estat combatent la COVID-19 de manera directa en condicions complexes, el que ha suposat un desgast tant físic com emocional.
Durant aquest temps, els professionals d'aquests sectors han vist alterats horaris, torns de treball, tasques habituals i fins i tot la ubicació on normalment presten el servei.
Han mantingut aquesta situació de forma continuada durant més de dos mesos i han incrementat la intensitat i la càrrega de treball.
Per tot el que s'ha exposat, resulta necessari materialitzar en un nou Decret llei una sèrie de mesures dirigides principalment a reconèixer la implicació i el compromís que aquests professionals han demostrat, tot i que aquest reconeixement en cap cas pot compensar plenament l'esforç i el compromís físic i mental dels col·lectius implicats.
Aquest Decret llei s'estructura en tres articles, quatre disposicions addicionals i una disposició final.
Els articles 1 i 2 regulen, respectivament, els complements de productivitat extraordinaris als professionals sanitaris i al personal dels centres de serveis socials de caràcter residencial de gent gran, discapacitat intel·lectual i física i es fixen les quanties.
Per altra banda, l'article 3 estableix les normes comunes als dos articles precedents, on es regulen situacions de caràcter especial.
D'altra banda, les disposicions addicionals primera i segona, estableixen el règim de atribució dels complements al personal del SISCAT o que presti serveis en entitats privades de caràcter residencial no compresos, per tant, en els articles 1, 2 i 3 d'aquest Decret llei.
Finalment, en la resta de disposicions addicionals s'estableixen els mecanismes per determinar el finançament i el règim de modificacions pressupostaries precís per al compliment del que es conté en aquest Decret llei.
En el present supòsit, el caràcter extraordinari i excepcional de la situació deriva d'una greu situació sanitària inèdita i complexa que requereix adoptar de manera urgent mesures que reconeguin i compensin, tant com es pugui, l'esforç i dedicació del personal del sector més implicat en la lluita contra la pandèmia.
En ús de l'autorització que concedeix l'article 64 de l'Estatut d'autonomia de Catalunya, a proposta del vicepresident del Govern i conseller d'Economia i Hisenda i del conseller de Polítiques Digitals i Administració Pública i amb la deliberació prèvia del Govern,
Complement de productivitat extraordinari als professionals sanitaris amb motiu de la pandèmia COVID-19
1.1 Aquest article s'aplica al personal de l'Institut Català de la Salut que ha prestat serveis de forma efectiva en la lluita contra la COVID-19 entre l'1 de març i el 31 de maig de 2020, ja sigui de forma presencial o en la modalitat de teletreball, sempre que, en aquest últim cas, s'hagin desenvolupat activitats previstes en els protocols aprovats per les entitats com activitats adreçades a gestionar la pandèmia.
1.2 El personal a què fa referència l'apartat anterior percebrà una quantia única en concepte de productivitat extraordinària que guardarà proporcionalitat amb el temps de treball presencial, amb els imports individuals següents:
Complement de productivitat extraordinari als professionals que hagin prestat serveis a als centres de serveis socials de caràcter residencial de gent gran, discapacitat intel·lectual i física, amb motiu de la COVID-19
2.1 Aquest article s'aplica al personal de l'Administració de la Generalitat que hagi prestat serveis, inclòs el que hi ha donat suport de manera extraordinària, als centres de serveis socials de caràcter residencial de gent gran, discapacitat intel·lectual i física, entre l'1 de març i el 31 de maig de 2020.
2.2 El personal a què fa referència l'apartat anterior que hagi prestat serveis efectius majoritàriament de forma presencial, percebrà una quantia única en concepte de productivitat extraordinària, amb els imports individuals següents:
Personal d'atenció directa a persones amb discapacitat: 900 euros.
Són d'aplicació a les situacions previstes als articles 1 i 2 d'aquest Decret llei les regles següents:
a) El personal que no hagi prestat serveis efectius durant la totalitat del període comprès entre l'1 de març i el 31 de maig de 2020, o bé presti serveis a temps parcial percebrà la quantia proporcional al temps treballat.
b) El temps transcorregut en situació d'incapacitat temporal, per resultar positiu o contacte aïllat per la COVID-19, es considera temps de serveis efectius a l'efecte de percebre aquest complement de productivitat extraordinari.
El personal comprès en l'àmbit d'aplicació del SISCAT, amb inclusió de totes les entitats adscrites al Servei Català de la Salut i les empreses proveïdores de transport sanitari contractades pel Servei Català de la Salut o el SEM, en els termes previstos als articles 1 i 3 d'aquest Decret llei rebrà una compensació equivalent a aquest concepte de productivitat extraordinària COVID-19.
A aquest efecte, el Servei Català de la Salut, prèvia acreditació de les quanties per part de les entitats i en la forma que aquell determini, ha de portar a terme les actuacions necessàries, perquè se'n pugui efectuar el pagament juntament amb el pagament mensual de la factura pels serveis assistencials contractats.
Així mateix, en la nòmina del mes següent les entitats han d'efectuar el pagament als seus treballadors.
Mitjançant Resolució de la persona titular del Departament de Treball, Afers Socials i Famílies, s'aprovarà una convocatòria específica d'ajut directe, en favor de les persones treballadores dels centres propis amb gestió delegada i dels privats de serveis socials de caràcter residencial de gent gran, discapacitat intel·lectual i física amb finançament totalment o parcial públic, en els termes previstos als articles 2 i 3 d'aquest Decret llei, sempre que acreditin que han prestat serveis assistencials i de forma presencial durant el període allà previst.
Per Acord del Govern, s'ha de determinar el finançament de les prestacions previstes als articles 1 i 2 i a les disposicions addicionals primera i segona d'aquest Decret llei i adoptar, si escau, les corresponents modificacions pressupostaries.
S'autoritza el Departament de la Vicepresidència i d'Economia i Hisenda a realitzar les modificacions pressupostàries necessàries per donar compliment a aquest Decret llei.